রাগে গিটার দিয়েই ভক্তকে মার কার্তিকের, অবাক নেটপাড়া

কলকাতা: কার্তিক আরিয়ানের (Kartik Aaryans) রূপ দেখে হতবাক নেটাগরিকরা। ‘লাভার বয়’ কার্তিকের ভিডিও দেখেও বিশ্বাসই করতে চাইছেন না কেউ। শ্যুটিং চলাকালীন এতটাই রেগে গেলেন অভিনেতা যে মারতেও এগিয়ে যান এক ব্যক্তিকে। গ্যাংটকে শুটিংয়ে ব্যস্ত কার্তিক। শ্রীলীলার সঙ্গে অনুরাগ বসুর আগামী ছবির শুটিং করছেন তিনি। সেখান থেকে শুটিংয়ের বেশ কিছু ভিডিয়োও সোশ্যাল মিডিয়ায় ভাইরাল হয়েছে। সেই ছবির সেট থেকেই ওই মারামারির দৃশ্য ভাইরাল হয়েছে।

কার্তিক আরিয়ান তাঁর ‘লাভার বয়’ ইমেজের জন্যই অনুরাগীদের কাছে জনপ্রিয়। হঠাৎই নিজের শান্তশিষ্ট ইমেজ বদলে একেবারে ভয়ঙ্কর রূপ ধারণ করেছেন অভিনেতা। গ্যাংটকে শুটিং চলাকালীন আচমকাই এক ভক্তকে গিটার দিয়ে বেধড়ক মারতে দেখা গেল তাঁকে! কার্তিকের সেই কীর্তিতে ছড়িয়ে পড়তেই নেটপাড়ায় শোরগোল। সোশাল মিডিয়ায় ভাইরাল হওয়া এক ভিডিওয়ের দেখা যাচ্ছে অভিনেতা অনুরাগ বসুর ‘আশিকি ৩’-এর শুটিংয়ে ব্যস্ত। মঞ্চে গিটার হাতে গান গাইছেন। মঞ্চে তখন রকস্টার রূপে পারফর্ম্যান্স করছেন কার্তিক। সেই সময় শ্রীলীলা তাঁর পিছনে গিটার হাতে দাঁড়িয়ে। শুট চলাকালীন হঠাৎই মেজাজ হারান অভিনেতা। গিটার গলা থেকে নামিয়ে এক ব্যক্তিকে বেশ কয়েকবার আঘাত করলেন। তার পর মঞ্চ থেকে ধাক্কা দিয়ে নামিয়ে দিলেন ওই ব্যাক্তিকে। শুধু তাই নয় নিজের হাতের গিটারটি নিয়ে এক ব্যক্তিকে বারবার আঘাত করতে দেখা গিয়েছে কার্তিক আরিয়ানকে। এমন দৃশ্য দেখে অবাক হয়ে যান সকলে। এটা শুটিংয়েরই অংশ? নাকি সত্যিই এতটা রেগে গিয়েছিলেন কার্তিক? ভিডিয়ো নিয়ে বেশ শোরগোল পড়ে গিয়েছে নেটদুনিয়ায়।

True fans moment with gentleman dashing charming @TheAaryanKartik sir #KartikAaryan sir in gangtok for upcoming movie Aashiqui 3 shooting schedule great ?? pic.twitter.com/BqEhO05GT7

— Farhatyasmin (@Farhaty86049623) March 30, 2025